Gatis Zamurs

Gatis Zamurs (dzimis , Rīgā) ir latviešu uzņēmējs un politiķis. G. Zamurs bijis 13. Saeimas deputāts, pārstāvot partiju apvienību "Attīstībai/Par!" un partiju "Latvijas attīstībai", kā arī pildijis Vides aizsardzības un reģionālās attīstības ministrijas parlamentārā sekretāra pienākumus.

 Biogrāfija 
G. Zamurs ir dzimis Rīgā, taču bērnība saistīta ar Jūrmalu. Vidējo izglītību ieguvis mācoties Starptautiskajā Montebello licejā (Lycée International Montebello), vidusskolas gaitas turpinot Rīgas Franču licejā. Pēc vidusskolas mācību beigšanas iestājies Latvijas Kultūras akadēmijā, 2011. gadā iegūstot bakalaura līmeņa augstākās izglītības grādu mākslās ar specializāciju starpkultūru sakaros "Latvija — Francija". 2016. gadā G. Zamurs ieguva maģistra augstākās izglītības grādu Rīgas Biznesa skolā, specializējoties uzņēmējdarbības vadīšanā.

 Profesionālās gaitas 
Laikā no 2010. gada līdz 2011. gadam G. Zamurs darbojās kā projektu un eksporta menedžeris uzņēmumā SIA "Eco House International" un Latvijas Investīciju un attīstības aģentūrā. 2012. gadā tika dibināta biedrība "Latvijas Koka būvniecības klasteris", Latvijas Republikas Ekonomikas ministrija. (2020). Skatīts: 16.08.2021. kur kopš biedrības dibināšanas līdz 2021. gadam G. Zamurs pildīja biedrības izpilddirektora pienākumus.

Laikā no 2018. līdz 2020. gadam Gatis Zamurs pasniedza lekcijas Rīgas Tehniskās Universitātes studentiem, bet no 2019. gada līdz 2021. gadam vadīja televīzijas kanāla RīgaTV 24 (tagad TV24) raidījumu "Spēka spēle".. Televīzijas kanāla "RīgaTV 24" raidījuma "Spēka spēle" ieraksti.

 Politiskā darbība 
Gaitas politiskajā partijā "Latvijas attīstībai G. Zamurs uzsāka drīz pēc tās dibināšanas 2013. gadā un 2016. gadā tika iecelts par partijas valdes locekli. G. Zamurs bija viens no politiskās partijas "Latvijas attīstībai" Jūrmalas nodaļas dibinātājiem, šobrīd partijas ietvaros vada biedru Uzņēmējdarbības darba grupu.

2018. gadā G. Zamurs nesekmīgi kandidēja 13. Saeimas vēlēšanās no apvienības "Attīstībai/Par!" saraksta. Tāpat ievēlēšanai pietiekošu vēlētāju atbalstu neguva 2020. gada ārkārtas Rīgas domes vēlēšanās un 2021. gada pašvaldību vēlēšanās, kandidējot uz vietu Jūrmalas domē.

2021. gada 14. janvārī, Danielam Pavļutam stājoties veselības ministra amatā, G. Zamuram tika piešķirtas 13. Saeimas deputāta pilnvaras uz laiku.. Latvijas Sabiedriskais medijs. (2021). Skatīts: 16.08.2021. 2021. gada 2. augustā G. Zamurs pieņēma vides aizsardzības un reģionālās attīstības ministra Artūra Toma Pleša uzaicinājumu, kļūstot par ministrijas parlamentāro sekretāru.. Latvijas Republikas Vides aizsardzības un reģionālās attīstības ministrija. (2021). Skatīts: 16.08.2021.

Esot Saeimas 13. sasaukuma deputāts, G. Zamurs darbojās Tautsaimniecības, agrārās, vides un reģionālās politikas komisijā, Pieprasījumu komisijā, kā arī trijās apakškomisijās: Aizsardzības, iekšlietu un korupcijas novēršanas komisijas Visaptverošas valsts aizsardzības apakškomisijā, Ilgtspējīgas attīstības komisijas Informācijas tehnoloģiju un inovatīvas uzņēmējdarbības un E-pārvaldības apakškomisijās.. Latvijas Republikas Saeima. (2021). Skatīts: 16.08.2021. 2021. gada pavasarī viņš strādāja pie tā, lai grozījumi Aizsargjoslu likumā, kas ļautu palielināt teritoriju apbūvi un saimniecisko darbību jūras tuvumā, netiktu likumdevēja atbalstīti.. Latvijas Republikas Saeima. (2021). 13. Saeimas sēžu stenogrammas. Latvijas Republikas 13. Saeimas pavasara sesijas trešās (attālinātās ārkārtas) sēdes turpinājums 2021. gada 8. aprīlī. Skatīts: 16.08.2021. Tāpat G. Zamurs aktīvi iestājas par kažokzvēru audzēšanas aizliegšanu Latvijā.

2022. gada 14. Saeimas vēlēšanās kandidēja no apvienības "Attīstībai/Par!" saraksta, taču tas nepārvarēja 5% barjeru.

 Publikācijas 
 Gatis Zamurs. (2021). Kāda jēga no COP26? Ziņu portāls Latvijai LA.LV. Izgūts no: https://www.la.lv/gatis-zamurs-kada-jega-no-cop26
 Gatis Zamurs. (2021). Kur Tu būsi klimatneitralitātē? Ziņu portāls Latvijai LA.LV. Izgūts no: https://www.la.lv/gatis-zamurs-par-biedejosajam-klimata-parmainam-nakotne-pie-sada-scenarija-latvijas-galvaspilseta-vairs-nebus-riga-jo-ta-vienkarsi-vairs-neeksistes
 Gatis Zamurs. (2021). Jūrmalai jākļūst par pēc-pandēmijas galamērķi. Ziņu portāls Latvijai LA.LV. Izgūts no: https://www.la.lv/gatis-zamurs-jurmalai-jaklust-par-pec-pandemijas-galamerki
 Gatis Zamurs. (2021). Gatis Zamurs: Prioritāri jāvakcinē eksportētāji. Rīgas Apriņķa Avīze. Izgūts no: http://www.aprinkis.lv/index.php/viedokli/22833-gatis-zamurs-prioritari-javakcine-eksportetaji
 Ziņu portāls Latvijai LA.LV. (2017). Viņš zina, ko darīs X stundā. Saruna ar zemessargu Gati Zamuru. Izgūts no: https://www.la.lv/vins-zina-ko-daris-x-stunda

 Atsauces 

Kategorija:1983. gadā dzimušie
Kategorija:Rīgā dzimušie
Kategorija:"Latvijas attīstībai" politiķi
Kategorija:13. Saeimas deputāti